paragraph_text: Prema zakonu je propisano da se prostitucija provodi u javnim kućama odnosno bordelima ili na urugvajskom španjolskom casas de masajes i wiskherias. Ako bordel nema dozvolu ili dolazi do narušavanja javnog reda i mira policija ih može kazniti novčano ili zatvaranjem obrta na određeno vrijeme. Također, javne kuće ne smiju se graditi blizu škola, bolnica, kazališta i drugih kulturnih ustanova već na osamljenim mjestima. Također, ne smiju se graditi niti u obiteljskim naseljima.